สปส.เตือนผู้ประกันตน รพ.เปาโลฯ แจ้งย้ายรพ.ใหม่ ภายในก.ย.นี้
สปส. เตือนผู้ประกันตน รพ.เปาโล สะพานควาย กว่า 1.3 แสนคน รีบยื่นขอเปลี่ยน รพ.แห่งใหม่ ภายในเดือน ก.ย. เหตุปี 2560 รพ.เปาโล ไม่รับคนใช้สิทธิประกันสังคม เผย รพ.รัฐ-เอกชน 36 แห่ง ใน กทม. พร้อมให้เลือก ยันโรงพยาบาลเดิมต้องดูแลคนป่วยจนสิ้นสุดการรักษา,วันที่ 4 ก.ย. 59 นายโกวิท สัจจวิเศษ เลขาธิการสำนักงานประกันสังคม (สปส.) กล่าวว่า ขณะนี้ สปส.ได้ทำหนังสือชี้แจงไปยังผู้ประกันตน พร้อมแจ้งรายชื่อโรงพยาบาลแห่งใหม่ให้เลือกใช้สิทธิแทน โดยได้ส่งเรื่องไปยังบริษัท และสถานประกอบการต่างๆ เพื่อให้แจ้งลูกจ้างที่เป็นผู้ประกันตน ตามมาตรา 33 รวมทั้งมีหนังสือส่งไปยังบ้านของผู้ประกันตน ตามมาตรา 39 ที่มีบัตรรับรองสิทธิรักษาพยาบาล ในโรงพยาบาลเปาโล เมโมเรียล พหลโยธิน สะพานควาย ที่มีกว่า 130,000 คน ให้แจ้งความจำนงเลือกโรงพยาบาลแห่งใหม่ในปี 2560 ตั้งแต่วันที่ 1-30 ก.ย. เนื่องจากสิทธิการรักษาในโรงพยาบาลเปาโล จะหมดลง หลังการยกเลิกสัญญา มีผลในวันที่ 31 ธ.ค. 59 นี้,นายโกวิท กล่าวอีกว่า ผู้ประกันตนทั้ง 130,000 คน จะต้องแจ้งความจำนงเลือกโรงพยาบาลแห่งใหม่เพื่อใช้สิทธิในปี 2560 โดยสามารถเลือกโรงพยาบาลรัฐหรือเอกชนที่เป็นคู่สัญญากับ สปส.ใน กทม.จำนวน 36 แห่ง และในพื้นที่ปริมณฑล 32 แห่ง รวม 68 แห่ง โดยแจ้งความจำนงได้ที่ ฝ่ายบุคคลของสถานประกอบการ สำนักงานประกันสังคมในพื้นที่ใกล้บ้านหรือใกล้ที่ทำงาน หรือมายื่นที่โรงพยาบาลเปาโล เมโมเรียล พหลโยธินก็ได้ ทั้งนี้ สปส.ได้ตั้งหน่วยบริการประสานงานที่ รพ.เปาโล เมโมเรียล พหลโยธิน ตั้งแต่วันที่ 1 ก.ย.- 31 ธ.ค. ในช่วงวันจันทร์-ศุกร์ เพื่อคอยช่วยประสานงานให้แก่ผู้ประกันตนที่มารักษาและมารับยา หากจำเป็นต้องเข้ารับการรักษานานเกินกว่าวันที่ 31 ธ.ค. โดยทางโรงพยาบาลจะต้องดูแลจนสิ้นสุดการรักษา กรณีผู้ประกันตนที่มีอาการป่วยเรื้อรังขอให้ขอประวัติการรักษามาด้วย เมื่อปิดการให้ยื่นความจำนงแล้วผู้ประกันตนรายใดไม่ได้แจ้งความจำนงทาง สปส.จะเป็นผู้เลือก รพ.ปี 2560 ให้เอง โดยยืนยันว่าวันที่ 1 ม.ค.2560 ผู้ประกันตนกว่า 130,000 คน จะมีโรงพยาบาลใหม่รองรับอย่างแน่นอน,ผู้สื่อข่าวรายงานว่า โรงพยาบาลที่เป็นคู่สัญญากับ สปส.ใน กทม. 36 แห่ง ที่ สปส.เตรียมไว้รองรับผู้ประกันตน 1.3 แสนคน อาทิ รพ.กล้วยน้ำไท รพ.บางไผ่ รพ.บางมด รพ.แพทย์ปัญญา รพ.บางนา 1 รพ.เพชรเวช รพ.เกษมราษฎร์บางแค รพ.มเหสักข์ รพ.เปาโล เมโมเรียล โชคชัย 4 รพ.ลาดพร้าว รพ.พระราม 2 รพ.เกษมราษฎร์ ประชาชื่น รพ.ยันฮี รพ.หัวเฉียว โดยโรงพยาบาลแต่ละแห่งรองรับได้ตามจำนวนที่สามารถรับได้เท่านั้น อาทิ รพ.หัวเฉียว สามารถรองรับได้ประมาณ 15,000 คน รพ.เปาโล โชคชัย 4 รับได้ 12,000 คน รพ.เกษมราษฎร์ ประชาชื่น รองรับได้ประมาณ 8,400 คน รพ.ยันฮี 8,000 คน ส่วน รพ.กลาง และ รพ.ราชวิถี รับไม่จำกัด
สปส. เตือนผู้ประกันตน รพ.เปาโล สะพานควายกว่า 1.3 แสนคน รีบยื่นขอเปลี่ยน รพ.แห่งใหม่ ภายในเดือน ก.ย. เหตุปี 2560 รพ.เปาโลไม่รับคนใช้สิทธิประกันสังคม เผย รพ.รัฐ-เอกชน 36 แห่ง ใน กทม. พร้อมให้เลือก ยันโรงพยาบาลเดิมต้องดูแลคนป่วย
ประกันสังคม,โรงพยาบาลเปาโล เมโมเรียล สะพานควาย,ย้ายโรงพยาบาลประกันสังคม,โรงพยาบาลเปาโล เมโมเรียล พหลโยธิน,โกวิท สัจจวิเศษ